Document ID: /roh_data/filtered/fineweb-2-filterrobots_roh.jsonl.gz/73363

Sa barattar e sa sviluppar vinavant
Il project Public Value vul crear ina plivalur per la populaziun. La SRG SSR porscha servetschs impurtants per la societad e vul optimar quels cuntinuadamain.
Perquai tgirain nus il barat cun la populaziun e vulain enconuscher ils basegns da noss public. Voss inputs gidan la SRG SSR da rinforzar sia valur per la societad.
Sin questa pagina rendain nus palpabel il Public Value.
Las pli novas istorgias en connex cun la plivalur
Las persunas d'instrucziun grischunas collavuran stretgamain cun Radiotelevisiun Svizra Rumantscha, per che la generaziun giuvna possia s'orientar en la dschungla da medias e far frunt a fake news. Il pli nov project: in studio da novitads virtual.
Il parasport è ina part impurtanta dal panorama da sport svizzer multifar. Ils rapports da sport inclusivs promovan in sentiment da cuminanza e d'appartegnientscha.
Il post da mediaziun è in dals instruments che distingua la SRG SSR da Google, TikTok u Meta. Tgi che ha l'impressiun ch'in rapport saja stà malgist u fauss, po reclamar e survegn en mintga cas ina resposta. La lavur da las mediaturas e dals mediaturs n'è betg adina simpla, ma ella è impurtanta per la qualitad da las medias ed uschia era per la democrazia.
Identifitgar fake news: fa il test!
Dischinfurmaziun è ina da las pli grondas sfidas dal temp dad oz. Ensemen cun partenaris lantscha la SRG SSR perquai newstest.ch. L’autotest digital duai rinforzar la cumpetenza da s’infurmar e gidar en connex cun dischinfurmaziuns.
En quests secturs creain nus ina valur
La SRG SSR porscha ina tribuna naziunala ad usits regiunals sco la stgargiada d’alp, la lutga u il tschaiver. Quai collia noss pajais sur tut ils cunfins linguistics e creescha in’identitad cuminaivla. Per 82% da las persunas interrogadas è quai in’incumbensa centrala da la SRG SSR.
L’auta qualitad da las novitads e l’independenza da la SRG SSR èn centralas per la democrazia. Da quest avis èn 66 pertschient da las persunas interrogadas. Quai èn puncts essenzials da l’incumbensa da la SRG SSR.
Usits genuins, dialects sonors, stils da viver urbans – las atgnadads culturalas e linguisticas rendan la Svizra in pajais singular. Questa gronda diversitad daventa visibla en la vasta purschida da SRF, RTS, RSI e RTR.
Cun projects sco ils hackdays u l’avertura da nossas bancas da datas faschain nus avanzar l’innovaziun digitala en Svizra e cun noss programs da radio e noss partenaris promovain nus la branscha da film e musica svizra.